Általában biztonságosnak tartják a repülős utazást várandós anyukák esetében is, viszont több tényezőt figyelembe kell venni. A repülés minimális egészségügyi kockázatot jelent a normál lefolyású terhes anyukák számára. A magas kockázatú terhességgel, cukorbetegséggel, magas vérnyomással, vérszegénységgel küzdő nők esetében kerülendő a repülés. Azok számára is, akiknek a kezelőorvosuk nem javasolja a repülést.
Egyes szakértők szerint a második trimeszterben a legbiztonságosabb repülni, azaz 14. – 27. hétben. A legtöbb orvos egyetért abban, hogy a terhesség 28. hetéig gond nélkül repülhet. A komplikációmentes terhesség 28. hetének elérése után a terhes anyukák számára kötelező az utazásra való alkalmasságukat igazoló a szülész/szakorvos által kiállított orvosi igazolás bemutatása.
A kismamák szállításának konkrét feltételei légitársaságonként eltérőek lehetnek, ezért javasoljuk, hogy a kiválasztott jegyek feltételeivel kapcsolatban forduljon Ügyfélszolgálatunkhoz. Például a Ryanair légitársaság kéri az előre kitöltött és orvos által igazolt „Fit to fly” űrlapot.